IAV reisir Metanól verksmiðju á lóð við jarðvarmaorkuver HS Orku við Svartsengi á Reykjanesi ásamt því að leggja heimtaugar s.s. gas , kælivatns og gufulagnir frá HS Orku . Einnig mun IAV sjá um að setja upp verksmiðjuna og í því felst töluverð stálsmíði , pípulagnir og rafmagnsvinna . Verksmiðjan notar raforku og koltvísýring úr gufu frá jarðvarmaverinu til að framleiða vistvænt eldsneyti fyrir bíla . Endurnýjanlegu metanól er hægt að blanda í bensín eða lífrænan dísil til þess að framleiða vistvænt eldsneyti án þess að breyta þurfi bílvélum eða dreifingu og flutningsmáta eldsneytis . Endurnýjanlegt metanól eykur oktantölu bensíns og veldur hreinni bruna . Kostir eldsneytisins eru minni mengun , betri eldsneytisnýting auk þess sem nú verður hægt að framleiða eldsneyti fyrir íslenska bíla úr innlendri raforku , koltvísýringsmengun og vatni . Loftgæði aukast , útblástur bifreiða minnkar og minna verður flutt inn af olíu . Með tækni CRI opnast sá möguleiki að landið verið í framtíðinni hreinn útflytjandi bifreiðaeldsneytis úr íslenskri raforku .